ฮิโรกิ อิโอกะ

**ฮิโรกิ อิโอกะ** () นักมวยสากลชาวญี่ปุ่น เกิดเมื่อ 8 มกราคม พ.ศ. 2511 ที่ซาไก จังหวัดโอซากะ สถิติการชก 42 ครั้ง ชนะ 33 (น็อค 17) เสมอ 1 แพ้ 8

## ประวัติ
อิโอกะขึ้นชกมวยสากลครั้งแรกเมื่อ 10 กุมภาพันธ์ พ.ศ. 2529 ชนะน็อค ฮิโรชิ ยูโดะ ยก 2 จากนั้น ชกชนะรวดจนได้ครองแชมป์ประเทศญี่ปุ่นเมื่อ 8 กรกฎาคม พ.ศ. 2530 ชนะคะแนน เค็นจิ โอโนะ ในปีนั้นเอง ตำแหน่งแชมป์โลกของสภามวยโลกรุ่นสตอเวทว่างลง อิโอกะจึงได้ชิงแชมป์ที่ว่างกับใหม่ ธนบุรีฟาร์ม และเป็นฝ่ายชนะคะแนน ได้แชมป์โลกมาครอง ทำสถิติเป็นนักมวยสากลชาวญี่ปุ่นอายุน้อยที่สุดที่สามารถคว้า​แชมป์โลกในอายุ 18 ปี
 
ป้องกันตำแหน่งไว้ได้ 1 ครั้งก่อนจะมาชกป้องกันตำแหน่งกับนภา เกียรติวันชัย ซึ่งผลการชกจบลงแบบเสมอกันอย่างน่ากังขา จึงชกแก้มือกันอีกครั้ง คราวนี้ อิโอกะเป็นฝ่านแพ้คะแนนนภา เกียรติวันชัยไป เมื่ออิโอกะขอแก้มืออีกครั้ง ปรากฏว่าเป็นฝ่ายถูกนภาไล่ชกจนเป็นฝ่ายแพ้ทีเคโอไปในยกที่ 11

หลังจากนั้น อิโอกะเลื่อนขึ้นไปชกในรุ่นไลท์ฟลายเวท และเป็นฝ่ายคว้าแชมป์โลกของสมาคมมวยโลกมาครองได้ เมื่อเป็นฝ่ายชนะคะแนน ยู มย็อง-อูได้อย่างพลิกความคาดหมาย ป้องกันแชมป์ไว้ได้สองครั้ง ก่อนจะเสียแชมป์คืนให้ยูไปอีก หลังจากนั้น อิโอกะหวังสร้างประวัติศาสตร์เป็นแชมป์โลก 3 รุ่นของญี่ปุ่น โดยขึ้นมาชกในรุ่นฟลายเวท และชิงแชมป์โลกของสมาคมมวยโลกรุ่นฟลายเวทถึง 3 ครั้ง แต่ก็แพ้ให้ดาบิด กริมัน แสน ส.เพลินจิตและโฮเซ โบนิยาไป จากนั้น อิโอกะขึ้นไปชิงแชมป์โลกของสมาคมวยโลกรุ่นจูเนียร์แบนตัมเวท แต่ก็แพ้คะแนนซาโตชิ อิดะอีก อิโอกะขึ้นชกมวยครั้งสุดท้ายเมื่อ 19 ธันวาคม พ.ศ. 2541 แพ้ทีเคโอ​ มาซาโมริ โทกูยามะ ยก 5 จากนั้นก็แขวนนวมไป

## เกียรติประวัติ

* แชมป์ญี่ปุ่นรุ่นมินิมัมเวท (2530)
** ชิง 8 กรกฎาคม 2530 ชนะคะแนน เค็นจิ โอโนะ () ที่ ศูนย์กีฬาในร่มจังหวัดโอซากะ โอซากะ​ จังหวัดโอซากะ ประเทศญี่ปุ่น 
* แชมป์โลก WBC รุ่นสตรอว์เวท
** ชิง (ที่ว่าง) 18 ตุลาคม 2530 ชนะคะแนน ใหม่ ธนบุรีฟาร์ม () ที่ หอประชุมมหาวิทยาลัยคินได โอซากะ จังหวัดโอซากะ ประเทศญี่ปุ่น
** ป้องกันแชมป์ครั้งที่ 1, 31 มกราคม 2531 ชนะทีเคโอ อี คย็อง-ย็อน () ยก 12 ที่ โอซากะโจฮอล โอซากะ จังหวัดโอซากะ ประเทศญี่ปุ่น
** ป้องกันแชมป์ครั้งที่ 2, 5 มิถุนายน 2531 เสมอกับ นภา เกียรติวันชัย () ที่ หอประชุมมหาวิทยาลัยคินได โอซากะ จังหวัดโอซากะ ประเทศญี่ปุ่น
** เสียแชมป์ 13 พฤศจิกายน 2531 แพ้คะแนน นภา เกียรติวันชัย () ที่ ศูนย์กีฬาในร่มจังหวัดโอซากะ โอซากะ จังหวัดโอซากะ ประเทศญี่ปุ่น
* แชมป์โลก WBA รุ่นจูเนียร์ฟลายเวท
** ชิง 17 ธันวาคม 2534 ชนะคะแนน ยู มย็อง-อู () ที่ ศูนย์กีฬาในร่มจังหวัดโอซากะ โอซากะ จังหวัดโอซากะ ประเทศญี่ปุ่น
** ป้องกันแชมป์ครั้งที่ 1, 31 มีนาคม 2535 ชนะคะแนน โนเอล ทูนาเกา​ () ที่ ศูนย์กีฬาในร่มสาธารณะเมืองคิตะกีวชู คิตะกีวชู จังหวัดฟูกูโอกะ​ ประเทศญี่ปุ่น
** ป้องกันแชมป์ครั้งที่ 2, 15 มิถุนายน 2535 ชนะคะแนน คิม บง-จุน ()​ ที่ ศูนย์กีฬาในร่มจังหวัดโอซากะ โอซากะ จังหวัดโอซากะ ประเทศญี่ปุ่น
** เสียแชมป์ 18 พฤศจิกายน 2535 แพ้คะแนน ยู มย็อง-อู () ที่ ศูนย์กีฬาในร่มจังหวัดโอซากะ โอซากะ โอซากะ ประเทศญี่ปุ่น
* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นสตรอว์เวท เมื่อ 10 มิถุนายน 2532 แพ้ทีเคโอ นภา เกียรติวันชัย () ยก 11 ที่ ศูนย์กีฬาในร่มจังหวัดโอซากะ โอซากะ จังหวัด​โอซากะ ประเทศญี่ปุ่น
** ชิงแชมป์โลก WBA รุ่นฟลายเวท เมื่อ 21 มิถุนายน 2536 แพ้ทีเคโอ ดาบิด กริมัน () ยก 8 ที่ ศูนย์กีฬาในร่มจังหวัดโอซากะ โอซากะ จังหวัด​โอซากะ ประเทศญี่ปุ่น
** ชิงแชมป์โลก WBA รุ่นฟลายเวท เมื่อ 17 ตุลาคม 2538 แพ้ทีเคโอ แสน ส.เพลินจิต () ยก 10 ที่ ศูนย์กีฬาในร่มจังหวัดโอซากะ โอซากะ จังหวัด​โอซากะ ประเทศญี่ปุ่น
** ชิงแชมป์โลก WBA รุ่นฟลายเวท เมื่อ 25 กุมภาพันธ์ 2540 แพ้ทีเคโอ โฮเซ โบนิยา () ยก 7 ที่ ศูนย์กีฬาในร่มกลางเทศบาลโอซากะ โอซากะ จังหวัด​โอซากะ ประเทศญี่ปุ่น
** ชิงแชมป์โลก WBA รุ่นจูเนียร์แบนตัมเวท เมื่อ 29 เมษายน 2541 แพ้คะแนน ซาโตชิ อีดะ () ที่ ศูนย์กีฬาในร่มจังหวัดไอจิ  นาโงยะ​ จังหวัดไอจิ ประเทศญี่ปุ่น

## อ้างอิง
* ฅนเหล็ก. ฮิโรกิ อิโอกะ แชมป์โลกสองตำแหน่งของญี่ปุ่น. นิตยสารมวยโลก ปีที่ 30 ฉบับที่ 1446 23-29 พฤษภาคม 2555 หน้า 48 – 49
* สถิติการชก boxrec.com 

## แหล่งข้อมูลอื่น

* ยิมมวยสากลของอิโอกะ 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:บุคคลจากซาไก